## Pravilnik o izmjenama Pravilnika o plaćanju naknade za obavljanje telekomunikacijskih usluga i djelat­nosti

### NN 106/2007 (17.10.2007.), Pravilnik o izmjenama Pravilnika o plaćanju naknade za obavljanje telekomunikacijskih usluga i djelat­nosti

# MINISTARSTVO MORA, TURIZMA, PROMETA I RAZVITKA

**3094**

Na temelju članka 36. stavka 1. i 2. Zakona o telekomunikacijama (»Narodne
novine«, broj 122/03., 158/03., 60/04. i 70/05.) ministar mora, turizma, prometa
i razvitka donosi

## PRAVILNIK

### O IZMJENAMA PRAVILNIKA O PLAĆANJU NAKNADE ZA OBAVLJANJE TELEKOMUNIKACIJSKIH USLUGA I DJELATNOSTI

Članak 1.

U Pravilniku o plaćanju naknade za obavljanje telekomunikacijskih usluga i
djelatnosti (»Narodne novine«, broj 26/05.) u članku 1. stavku 1. podstavak a)
mijenja se i glasi:
*»a) koncesije za frekvenciju za obavljanje javnih telekomunikacijskih usluga uz
uporabu radiofrekvencijskog spektra u pokretnoj telekomunikacijskoj mreži:*1. za telekomunikacijske usluge u pokretnoj mreži druge generacije – GSM (što
obuhvaća sustave E-GSM, GSM 900 i/ili GSM/DCS-1800),
2. za telekomunikacijske usluge u pokretnoj mreži treće generacije – UMTS,
3. za telekomunikacijske usluge u kombiniranoj pokretnoj mreži (GSM i UMTS),
4. za ostale telekomunikacijske usluge u pokretnoj mreži s prijenosom govora,
bez usluga iz točaka 1. do 3. ovoga podstavka.«

Članak 2.

U članku 3. stavak 1. mijenja se i glasi:
»(1) Naknada za koncesiju za prvu godinu, utvrđena u Tablicama 1. i 2., plaća se
unaprijed za dvanaest mjeseci, i to prigodom sklapanja ugovora o koncesiji iz
članka 30. stavka 1. Zakona, a najkasnije u roku od šest mjeseci od dana
donošenja odluke o davanju koncesije.«
Stavak 5. mijenja se i glasi:
»(5) Naknada za koncesiju, dozvolu i prijavu za drugu i svaku sljedeću godinu,
utvrđena u Tablicama 1., 2., 3. i 4., plaća se najkasnije u roku od 45 dana
nakon isteka razdoblja za koje je naknada plaćena.«
Stavak 6. mijenja se i glasi:
»(6) Naknada za ovlast za drugu i svaku sljedeću godinu obavljanja djelatnosti,
utvrđena u Tablici 5., plaća se najkasnije u roku od 45 dana nakon isteka
razdoblja za koje je naknada plaćena.«

Članak 3.

U Prilogu 1. Tablice 1. i 2. mijenjaju se i glase:

*»Tablica 1.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| NAKNADA ZA KONCESIJU ZA FREKVENCIJU ZA OBAVLJANJE JAVNIH TELEKOMUNIKACIJSKIH USLUGA UZ UPORABU  RADIOFREKVENCIJSKOG SPEKTRA U POKRETNOJ MREŽI | | | | | | | | |
| Red. br. | Telekomunikacijske usluge uz uporabu radiofrekvencijskog spektra u pokretnoj mreži | NAKNADA ZA PRVU GODINU (u milijunima kuna) | | | | | | NAKNADA ZA DRUGU I OSTALE GODINE |
| Republika Hrvatska | Regija s više od 1.000.000 stanovnika | Grad Zagreb ili regija do 1.000.000 stanovnika | Županija, grad ili općina (u tisućama  stanovnika) | | | Postotak od ukupnog prihoda |
| 250 – 500 | 100 – 250 | do 100 |
| 1. | Usluge u pokretnoj mreži – GSM | 105 | 45 | 25 | – | – | – | 0,5% |
| 2. | Usluge u pokretnoj mreži – UMTS | 132 | 100 | 75 | – | – | – | 0,5% |
| 3. | Usluge u kombiniranoj pokretnoj mreži (GSM i UMTS) | 172 | 125 | 95 | – | – | – | 0,5% |
| 4. | Ostale usluge u pokretnoj mreži s prijenosom govora, bez usluga pod točkama 1. do 3. ove Tablice | 0,5 | 0,3 | 0,2 | 0,1 | 0,05 | 0,005 | 0,5% |

*»Tablica 2.*

|  |  |  |  |  |  |  |  |
| --- | --- | --- | --- | --- | --- | --- | --- |
| NAKNADA ZA KONCESIJU ZA FREKVENCIJU ZA OBAVLJANJE JAVNIH TELEKOMUNIKACIJSKIH USLUGA UZ UPORABU RADIOFREKVENCIJSKOG SPEKTRA U NEPOKRETNOJ MREŽI | | | | | | | |
| Red. br. | Telekomunikacijske usluge uz uporabu radiofrekvencijskog spektra u nepokretnoj mreži | NAKNADA ZA PRVU GODINU (u kunama) | | | | | NAKNADA ZA DRUGU I OSTALE GODINE |
|  |  | Republika Hrvatska | Regija s više od 1.000.000  stanovnika | Grad Zagreb ili regija do 1.000.000 stanovnika | Županija s više od 300.000 stanovnika | Županija do 300.000  stanovnika | Postotak od ukup­nog prihoda |
| 1. | Javne govorne usluge putem bežičnog pristupa lokalnoj petlji | 2.000.000 | 500.000 | 200.000 | 100.000 | 70.000 | 0,1% |
| 2. | Podatkovne usluge putem bežičnog pristupa lokalnoj petlji | 700.000 | 150.000 | 70.000 | 35.000 | 25.000 | 0,1% |

Članak 4.

Visina naknade za koncesiju za drugu i svaku sljedeću godinu, utvrđena ugovorima
o koncesiji postojećih koncesionara javnih telekomunikacijskih usluga uz uporabu
radiofrekvencijskog spektra u pokretnoj telekomunikacijskoj mreži, uskladit će
se s odredbama ovoga Pravilnika, o čemu će se sklopiti odgovarajući dodatak
ugovoru o koncesiji.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/07-02/45
Urbroj: 530-10-07-1
Zagreb, 1. listopada 2007.

Ministar
**Božidar Kalmeta, dipl.ing.**, v. r.

Pravilnik, NN 106/2007-3094
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)